वृद्धा के गले से सोने की कंठी लूटी
जोधपुर| झंवररोड पर अपने घर के बने बाड़े में काम कर रही वृद्धा से एक युवक ने उसके पति के बारे में पूछताछ करते हुए झपटा मार उसके गले में पहनी दो तौला वजनी सोने की कंठी लूट ली। झंवर थानाधिकारी शंकरलाल ने बताया कि झंवर रोड निवासी जगाराम पटेल पुत्र अचलाराम ने रिपोर्ट दी कि उसकी माता मथुरादेवी (60 साल) घर में बने बाड़े में काम कर रही थी। इस दौरान एक युवक आया और उनके पति के बारे में पूछने लगा। इसपर वृद्धा जैसे ही खड़ी हुई तो युवक ने उनके गले पर झपटा मार दो तौला वजनी सोने की कंठी लूट बाड़े के पास बाइक लेकर खड़े युवक के साथ फरार हो गया।
hin_Deva hin_Deva